Tampereen tulevan ratikan pysäkkien nimet on päätetty. Tampereella rakennetaan nyt ratikan ensimmäistä vaihetta Hervannasta keskustaan Pyynikintorille ja keskustasta Tampereen yliopistolliseen sairaalaan Taysiin.

Koeliikenne on alkamassa vuonna 2020 ja kaupallisen liikenteen pitäisi alkaa vuonna 2021.

Tampereen kaupungin kadunnimitoimikunta päätti viime viikolla raitiotien ensimmäisen vaiheen pysäkkien nimet. Nimistä järjestettiin yleisökysely jo vuonna 2014, jolloin nimikysymyksiin vastasi yhteensä 1 294 asiasta kiinnostunutta.

Pääosa pysäkkinimistä on kyselyn voittaneita ehdotuksia. Suurin osa nimistä kuvaa aluetta, jolla ratikka pysähtyy.

Tässä pysäkkien nimet:

Raitiotien eteläisin pysäkki numero 1 nimettiin rakentuvan kaupunginosaan mukaisesti nimellä Hervantajärvi.

Pysäkki 2 nimettiin nimellä Etelä-Hervanta.

Hermiankadulla sijaitseva pysäkki 3 on toistaiseksi pysäkkivaraus. Raitiotien pysäkki 3 nimettiin nimellä Hermia.

Pysäkki 4 nimettiin toisin kuin oli esitetty. Pysäkki 4 nimettiin nimellä Hervannan kampus. Nimi viittaa pysäkin lähellä sijaitsevaan Tampereen yliopiston Hervannan kampukseen.

Pysäkki 5 nimettiin nimellä Hervantakeskus.

Pysäkki 6 nimettiin nimellä Opiskelija. Tämä nimi eroaa muista päätetyistä pysäkkinimistä. Toimikunnan mukaan nimi viittaa siihen, että se sijaitsee Opiskelijankadun välittömässä läheisyydessä ja toisaalta Tampereeseen merkittävänä opiskelijakaupunkina ja Hervantaan merkittävänä opiskelijoiden kaupunginosana.

Pysäkki 7 nimettiin myös toisin kuin toimikunnalle oli esitetty. Pysäkki 7 nimettiin nimellä Pohjois-Hervanta.

Pysäkki 8 nimettiin kaupunginosan mukaan nimellä Hallila. Kyseinen nimi sai pysäkkikyselyssä 92 prosenttia annetuista äänistä.

Pysäkki 9 nimettiin viereisen kaupunginosan mukaan nimellä Turtola.

Pysäkki 10 on toistaiseksi pysäkkivaraus. Raitiotien pysäkki 10 nimettiin nimellä Vuohenoja.

Pysäkki 11 nimettiin viereisen kaupunginosan ja läheisen metsäalueen mukaan nimellä Hakametsä.

Pysäkki 12 nimettiin kaupunginosan mukaan nimellä Kalevanrinne.

Pysäkki 13 nimettiin lähellä sijaitsevan kohteen mukaan nimellä Uintikeskus.

Idis Design Oy ja Tampereen kaupunki

Pysäkki 14 nimettiin kaupunginosan mukaan nimellä Kaleva.

Pysäkki 15 nimettiin kahdesta esitetystä vaihtoehdosta nimellä Sammonaukio.

Pysäkki 16 nimettiin nimellä Tulli, voimakkaasti kehittyvän viereisen kaupunkitilan mukaan. Kyseinen pysäkkinimi sai pysäkkikyselyssä toiseksi eniten ääniä. Keskustelussa pohdittiin myös nimeämistä Tampereen yliopiston mukaan. Nimitoimikunnan mukaan jatkossa on kuitenkin teoriassa mahdollista, että jokin raitiotielinja kulkee lähempää Tampereen yliopiston aluetta.

– Matka pysäkiltä yliopistolle on noin puoli kilometrin luokkaa, joten se ei olisi ollut kovin looginen. Toisaalta kampus-termit Hervannassa ja Kaupissa antavat kunniaa Tampereelle merkittävänä opiskelija- ja yliopistokaupunkina, nimitoimikunta perustelee.

Pysäkki 17 nimettiin nimellä Rautatieasema.

Pysäkki 18 nimettiin nimellä Koskipuisto.

Pysäkki 19 nimettiin nimellä Keskustori.

Pysäkki 20 nimettiin nimellä Tuulensuu.

Pysäkki 21 nimettiin nimellä Pyynikintori. Kyseinen nimi sai pysäkkikyselyssä 94 prosenttia annetuista äänistä.

Pysäkki 22 nimettiin nimellä Kalevan kirkko.

Pysäkki 23 nimettiin nimellä Hippos, alueella sijainneen Hippoksen raviradan ja Hippostalon mukaan. Nykyinen Hippostalo puretaan, mutta nimi jää elämään.

Pysäkki 24 on toistaiseksi pysäkkivaraus. Raitiotien pysäkki 24 nimettiin kolmesta ehdotetusta vaihtoehdosta nimellä Kauppi. Nimi viittaa siihen, että kyseinen pysäkki olisi toteutuessaan pääasiallinen kulkuyhteys Kaupin liikunta- ja urheilualueille.

Pysäkki 25 nimettiin kahdesta esitetystä vaihtoehdosta nimellä TAYS.

Pysäkki 26 nimettiin toisin kuin oli esitetty. Pysäkki 26 nimettiin nimellä Kaupin kampus. Kampus-nimitys viittaa laajasti sairaala-alueen tiede-, tutkimus- ja yritysyhteisöön.

Lue lisää:

Tampereen ratikan suunnitelmat uusiksi? Hallinto-oikeus estää Näsijärven rannan täytön toistaiseksi

"Uskomatonta Helsingin ratikkaan verrattuna" – 15 tamperelaista näki tulevan ratikan mallikappaleen ja yllättyi

"Toivottavasti se on kiiltävä, ylpeän upea, niin kuin Ferrari" – ratikan väri selvisi Tampereella: Siitä tulee punainen!